Христо Радевски
Септември

chitanka.info

Свършиха дните ни летни.

Кичат мъгли планините.

Бяха зелени горите,

стават сега многоцветни.

В китни градини, в лозята

виж — плодове натежали.

Радва се, сякаш се хвали,

с рожбите свои земята.

Сутрин закусваш ти бърже,

миг след това си облечен.

Почва училище вече —

лагерът, отдихът свърши!

Славен е месец Септември!

В наште читанки четем ний: —

месец на бойни сияния

с двете народни въстания!

Месец, през който червения

Смирненски Христо роден е.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.